Diari Oficial de la Generalitat Valenciana


Sumari del DOGV 5944, del 30-01-2009 (2009/833)

RESOLUCIÓ de 5 de gener de 2009, del conseller de Sanitat, per la qual aprova les llistes de llocs de treball, de naturalesa funcionarial, la gestió dels quals està atribuïda a la Conselleria de Sanitat.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/833


Data del document
:   05-01-2009

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * Conselleria de Sanitat
    * qualificació del personal
    * administració regional
    * concurs administratiu

RESOLUCIÓ de 5 de gener de 2009, del conseller de Sanitat, per la qual aprova les llistes de llocs de treball, de naturalesa funcionarial, la gestió dels quals està atribuïda a la Conselleria de Sanitat. [2009/833]
Diverses normes han atribuït a la gestió de la Conselleria de Sanitat diferents col·lectius de personal, segons l'article 1 del Decret 71/1989, de 15 de maig, del Consell, que anteriorment eren gestionats per la conselleria que té atribuïda la competència en matèria de funció pública. En concret, és el cas del Decret 56/2006, de 28 d'abril, del Consell, que aprova el Reglament d'Organització i Funcionament de la Inspecció de Servicis Sanitaris de la Conselleria de Sanitat, modificat pel Decret 102/2007, de 13 de juliol, que incorpora a la gestió sanitària determinat personal adscrit a la Inspecció de Servicis que s'ha dit; del Decret 166/2006, de 3 de novembre, del Consell, que atribuïx a la Conselleria de Sanitat la gestió dels llocs de treball i del personal de Salut Pública, i del Decret 235/2007, de 14 de desembre, del Consell, que atribuïx a la Conselleria de Sanitat la gestió del personal i dels llocs de treball amb el requisit de llicenciat i diplomat sanitari que s'hi especifiquen i que estan adscrits a la conselleria esmsentada.
A més, ja hi havia llocs de treball de naturalesa funcionarial que estaven sent gestionats per esta Conselleria de Sanitat per les competències que atorga l'article 1 del Decret 71/1989 esmentat adés. D'una banda, els allistats en la publicació del 17 de gener de 2003, Diari Oficial de la Generalitat Valenciana número 4.420, corresponents a les llistes de llocs de treball de centres de Salut Pública de la Direcció General de Salut Pública de la Conselleria de Sanitat, aprovats per la Resolució de 30 de desembre de 2002 del conseller de Sanitat. I, d'una altra banda, els llocs de treball del col·lectiu d'informàtics que estan adscrits als departaments de salut de l'Agència Valenciana de Salut, també de naturalesa funcionarial.
La normativa que s'aplica, com que es tracta de llocs de naturalesa funcionarial, és la Llei de la Funció Pública Valenciana i, per a portar a terme qualsevol procés selectiu, i també de provisió, és imprescindible negociar i publicar les llistes de llocs de treball dels col·lectius que han sigut transferits a la gestió sanitària.
El Decret Legislatiu de 24 d'octubre de 1995, del Consell de la Generalitat, que aprova el Text Refós de la Llei de la Funció Pública, configura les llistes de llocs de treball com un instrument tècnic per a l'ordenació i la gestió del personal i en el que es precisen els requisits per a l'exercici dels llocs de treball.
Per a poder dur a terme una planificació adequada de les necessitats de recursos humans i per a possibilitar l'execució dels processos de provisió de llocs, i també els processos selectius oportuns en l'oferta d'ocupació pública, es fa imprescindible l'actualització d'estes llistes, de manera que siguen un reflex fidel de la classificació dels llocs de treball de naturalesa funcionarial la gestió dels quals està atribuïda a la Conselleria de Sanitat, i també de l'adscripció a l'estructura organitzativa actual de la Conselleria de Sanitat i els centres que en depenen.
Així, esta resolució arreplega els llocs de naturalesa funcionarial que s'adscriuen d'acord amb l'estructura organitzativa de la Conselleria de Sanitat i, dins, els centres directius que en depenen, i també de l'Agència Valenciana de Salut i els centres adscrits a l'organisme esmentat.
Les llistes de llocs que es publiquen contenen, com disposa el Text Refós de la Llei de la Funció Pública, la denominació i les característiques essencials de cada lloc, les retribucions complementàries que els corresponen, els requisits exigits per exercir-lo, els mèrits preferents, si és el cas, i la forma de provisió.
Per tant, el procés ha sigut negociat en la Mesa Sectorial de Sanitat, d'acord amb el que preveu la Llei 7/2007, de 12 d'abril, de l'Estatut Bàsic de l'Empleat Públic, i la Direcció General de Pressupostos i Despeses de la Conselleria d'Economia, Hisenda i Ocupació ha fet un informe favorable sobre l'existència de dotació pressupostària dels llocs de treball que contenen les llistes de llocs annexes a esta resolució, d'acord amb la normativa.
Per tant, fent ús de les competències atorgades per l'article primer del Decret 71/1989, de 15 de maig, del Consell, sobre la regulació dels òrgans de gestió de personal de la Conselleria de Sanitat, en relació amb l'article 27.c del Decret Legislatiu de 24 d'octubre de 1995, del Consell de la Generalitat, que aprova el Text Refós de la Llei de la Funció Pública, resolc:
Primer
Aprovar les llistes de llocs de treball de naturalesa funcionarial la gestió dels quals està atribuïda a la Conselleria de Sanitat, que figuren en els annexos d'esta resolució i que corresponen a:
1. La Conselleria de Sanitat, que comprén:
1.a) Llista de llocs de treball de naturalesa funcionarial de les institucions sanitàries de Salut Pública.
1.b) Llista de llocs de treball sanitaris de naturalesa funcionarial dels Servicis Centrals i les direccions territorials de la Conselleria de Sanitat.
2. L'Agència Valenciana de Salut, que comprén:
2.a) Llista de llocs de treball sanitaris de naturalesa funcionarial dels servicis centrals de l'Agència Valenciana de Salut.
2.b) Llista de llocs de treball sanitaris de naturalesa funcionarial d'informàtics d'institucions sanitàries.
Segon
Publicar les llistes esmentades en el Diari Oficial de la Comunitat Valenciana.
Tercer
Esta resolució té efectivitat des del dia de la seua data.
Recursos
Contra esta resolució, que esgota la via administrativa, pot interposar-se un recurs contenciós administratiu en el termini de dos mesos comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 5 de gener de 2009.- El conseller de Sanitat: Manuel Cervera Taulet.